stanford-oval/wikipedia huggingface dataset:
אברהם בן חנניה יגל
חזון האחדות

תוכניתו האינטלקטואלית הגדולה של הרב יגל, שנבעה מתוך אמונה עזה בצדקתה, הייתה ניסיון למזג את חוכמות החול עם העולם הדתי ובפרט עיצוב התרבות היהודית באמצעות הדגשת הערך הדתי שיש להבנת עולם הטבע, כפי שחשף אותו המדע של המאה ה-16. החוקר דוד רודרמן מסכם את התוכנית במילים: "ניסוח מחודש של המסורת הקבלית בשפת הדיון המדעי של המאה ה-16, ובכך להעלותה (את הקבלה) למעלת צורת הדעת האנושית הגבוהה ביותר... ומתן גושפנקה של לגיטימיות לחוכמת הנסתר כביטוי הנעלה ביותר של יצירתיות אנושית ביהדות.".
היהודים, טען, הם אנשי מדע מטבעם עוד מימי שלמה המלך והכלים הקבליים הם כלי הניתוח המושלמים לכל תופעות הטבע, היכולים לבצע פריצות דרך במקום בו נכשלו מדעני ופילוסופי אומות העולם. כלים אלה הם למשל יכולת האינדוקציה ממקרים פרטיים בעולם החומרי אל כללים אלוהיים ומציגים תפיסה מודרנית של המדע לפיה החוק הטבעי הוא אמת אלוהית ואין למדע טעם לשאול מדוע אלא רק לגלות את החוקים. דוגמה לקשר זה מובאת בספר גיא חיזיון:
הלא ידעת כי השלושה עולמות - שכלי שמיימי ויסודי - קשורים אלו באלו ונפעלים אלו מאלו וכל מה שנברא בארץ יש לו שורש מלמעלה אשר סבבה את הדבר ההוא. ועל כן בהביא דעתנו ושכלנו לחקירת שום דבר עלינו לדעת המסבב והסיבה ונדע בנקל המסובב. כמו [=בניגוד למה...] שיעשה הפילוסוף בתחלת פילוסופותו כי ראשונה יחקור בכללים ומהם יבוא אל הפרטים [=דדוקציה]. בעלות חקירתנו השפלה אל הסבה הכוללת הגדולה בעולם השכלי [=אינדוקציה מן הפרטים אל חוק הטבע] לא נוציא משם סבה אחרת רק כי כך עלתה במחשבה לפניו [=האל קבע את החוק]. וכמו שאי אפשר לנו לדעת אותו, כך אי אפשר לדעת דרכיו וכמו שאמר הכתוב: כִּי גָבְהוּ שָׁמַיִם מֵאָרֶץ כֵּן גָּבְהוּ דְרָכַי מִדַּרְכֵיכֶם וּמַחְשְׁבֹתַי מִמַּחְשְׁבֹתֵיכֶם
לקראת סוף ימיו של הרב יגל עברה הקבלה תפנית עם השתרשות הקבלה הלוריאנית, ששינתה את אופי העיסוק הקבלי באיטליה מעיון פילוסופי-אינטלקטואלי למעטים לכיוון של חידוש דתי-רוחני של דבקות ותפילה יחד עם התבדלות יהודית מאומות העולם. זאת, בד בבד עם התפתחות המדע של המאה ה-17, שהיה משוכלל יותר.
ספר גיא חיזיון

זהו ספר הביכורים של הרב יגל, אותו כתב במשך כשנה בה שהה בכלא של מנטובה.
ספר גיא חיזיון הוא "ספר יחיד במינו בספרות העברית" הוא משלב אוטוביוגרפיה, מסע בעולמות שמימיים, עיבוד לסיפורי פולקלור ואירועים היסטוריים, אלגוריות מספרות הרומנסה הימי ביניימית ועיונים פילוסופיים, מדעיים ותאולוגיים וכל זאת בעברית השואבת ממקורות מקראיים, תלמודיים וקבליים ותוך שליטה בכתבי הרמב"ם ואריסטו אך גם באמנות הסיפור של הרנסאנס האיטלקי.
לקריאה נוספת > חיבוריו

אשת חיל, מורה דרך לאיש ואשה איך להתנהג בחייהם יחדיו והוא דרוש על פסוקי אשת חיל במשלי, ויניציא, ה'שס"ו. את הספר הקדיש המחבר לרב חזקיה פואה (בנו של ר' יצחק פואה וגיסו של הרמ"ע מפאנו) ולאשתו רחל, כנראה לרגל נישואיהם.
בית יער הלבנון, חיבור כולל כל החכמות בד' חלקים, כת"י אוקספורד (הספרייה הבודליינית) 1305-1303 בקטלוג כתבי היד העבריים בספריית בודליאנה
באר שבע, על ענייני טבע ופילוסופיה מלא מגדים בחכמת הכוכבים והמזלות ותשבורת, כת"י אוקספורד 1306
בת רבים, המכון לתצלומי כתבי יד עבריים סרט מס' 6809
לקח טוב, יסודות הדת לנערים בצורת דו-שיח בין רב ותלמיד, ויניציאה שנ"ה
מושיע חוסים, דרוש הכולל תרופת הדבר בסוד השלשה עולמות עם סדר פיטום הקטורת כפי מה שתיקן המקובל, ויניציאה, שמ"ז
ספר גיא חזיון, מרכז זלמן שזר, 2007 עם מבוא ופירושים מאת דוד רודרמן
ספר גיא חזיון, והוא משל ומליצה וספור חזיוני עם קורות ימי המחבר ונעשה לו הגהות והערות ומראה מקום ומבוא לחקור על אודות הספר ומחברו מאת אברהם ברוך מני, נא אמון (אלכסנדריה), 1880 (חלק ראשון בלבד)
רשימת הפרסומים של אברהם בן חנניה יגל, בקטלוג הספרייה הלאומית
לקריאה נוספת > אודותיו

דוד רודרמן, מגמות ספרותיות ואמנותיות בחיבורו של אברהם בן חנניה יגל "ספר גיא חזיון", בתוך: תרביץ נז,ב (תשמח) 271-279
David Ruderman (1988). Kabbalah, Magic, and Science: The Cultural Universe of a Sixteenth-Century Jewish Physician. Harvard University Press. ISBN 978-0674496606.
הערות שוליים

↑  אריק זימר, ידיעות ביוגרפיות על יהודי איטליה מעטו של אברהם גראציאנו, קריית ספר מ"ט (תשל"ד) עמ' 442
↑  אברהם בן חנניה יגל, ספר לקח טוב, באתר הספריה הלאומית, באתר ישראל, ‏ה'תצ"ח
↑  דוד רודרמן, מבוא ל"ספר גיא חיזיון" עמוד 16-17
↑  דוד רודרמן, מבוא ל"ספר גיא חיזיון" עמוד 20
↑  ישעיהו נ"ה נ"ט
↑  דוד רודרמן, על כריכת הספר
| --- | --- |
בקרת זהויות :  NLI: 987007491620905171  PLWABN: 9810610763605606  BnF: cb12251200m (data)  GND: 173051960  ISNI: 0000 0000 8039 8776  LCCN: n85112470  NKC: ola20231198904  NTA: 074587196  RERO: 02-A024340506  SUDOC: 124325254  VcBA: 495/263118  VIAF: 15568196   WorldCat (עם VIAF): 15568196
אדוארד ברנס

| --- | --- |
Edward Burns
Edward Burns
 לידה:  29 בינואר 1968 (בן 56) וודסייד קווינס, ניו יורק, ארצות הברית
 מדינה:  ארצות הברית 
 תקופת הפעילות:  מ-1995 
 מקום לימודים:  State University of New York at Oneonta  אוניברסיטת המדינה של ניו יורק  תיכון צ'אמינייד  מכללת האנטר  אוניברסיטת אולבני  ג'ורג' ו. היולט 
 בן או בת זוג:  כריסטי טרלינגטון (7 ביוני 2003–?)   Maxine Bahns 
 צאצאים:  Finn Burns 
 מספר צאצאים:  2 
 פרסים והוקרה:  פרס אינדפנדנט ספיריט לסרט בכורה (1996)  פרס חבר המושבעים של פסטיבל סאנדנס לדרמה אמריקאית (1995) 
 http://www.edwardburns.net/
 פרופיל ב-IMDb
 
אדוארד ג'. ברנס, ג'וניור (באנגלית: Edward J. Burns; נולד ב-4 באפריל 1968) הוא שחקן קולנוע, מפיק, תסריטאי ובמאי קולנוע וטלוויזיה אמריקאי.
ביוגרפיה

ברנס נולד בשכונת וודסייד, קווינס, ניו יורק, למולי, סוכנת פדרלית ולאדוארד ג'. ברנס ג'וניור, איש יחסי ציבור ושוטר.
ברנס גדל בכפר וואלי סטרים בלונג איילנד ולמד תקופה קצרה בתיכון צ'אמינאד לפני שעבר לתיכון יואיט, לאחר מכן למד באוניברסיטת אונאונטה ובאוניברסיטת אולבני. לברנס יש תואר בראשון בחוג לאנגלית ממכללת הנטר - האוניברסיטה העירונית של ניו-יורק".
קריירה

ברנס החל את הקריירה הקולנועית שלו כעוזר הפקה של הבמאי אוליבר סטון בסרטו "הדלתות".
את סרטו הראשון כבמאי, "האחים מקמאלן", ביים ברנס ב-1995. הוא זכה לביקורות טובות מצד המבקרים והופיע בכמה פסטיבלים קולנועיים מקומיים.
את סרטו השני, "האחת והיחידה", ביים ברנס שנה לאחר מכן וליהק את השחקניות ג'ניפר אניסטון וקמרון דיאז לתפקידים הראשיים.
בנוסף לקריירת הבימוי וההפקה הופיע ברנס גם כשחקן בסרטיו ובסרטים אחרים.
בשנת 1998 הופיע בדרמת המלחמה זוכת 5 פרסי אוסקר של סטיבן ספילברג, "להציל את טוראי ריאן", בסרט גילם ברנס את דמותו של טוראי ריצ'רד רייבן מגדוד הריינג'רס השני, תחת פיקודו של קפטן ג'ון ה. מילר (טום הנקס).
ב-2001 הופיע ברנס בדרמת הפעולה "15 דקות", ובקומדיה הרומנטית "חיים או משהו כזה". ב-2003 הופיע במותחן הפשע "ביטחון".
ב-2006 שיחק ברנס בקומדיה הרומנטית "החופשה".
ב-2008 שיחק במותחן האימה "שיחה שלא נענתה".
בשנת 2013 שיחק במיני-סדרת הפשע של רשת TNT, "מוב סיטי" בתפקיד באגסי סיגל.
חיים אישיים

ברנס התארס בשנת 2000 לדוגמנית כריסטי טרלינגטון, אך לבסוף הזוג ביטל את החתונה בשל פיגועי הטרור בניו יורק ב-11 בספטמבר שנה לאחר מכן, מטרים ספורים ממקום מגוריהם. הזוג החליט בסופו של דבר להיפרד. כעבור מספר חודשים חזרו בני הזוג ונישאו לבסוף בשנת 2003. נולדו להם בת ובן. אחיו נשוי לאחותה של טרלינגטון.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 1995 | האחים מקמאלן (אנ') | בארי מק'מילן | גם במאי, מפיק ותסריטאי פרס אינדפנדנט ספיריט לסרט ראשון ליוצר (אנ')(1995) פרס הדרמה הטובה ביותר בפסטיבל סאנדנס (1995) |
| 1996 | האחת והיחידה (אנ') | מיקי פיצפטריק | גם במאי, מפיק ותסריטאי |
| 1998 | להציל את טוראי ריאן | טוראי ריצ'רד רייבן |  |
| 1998 | לא מביטים לאחור (אנ') | צ'ארלי | גם במאי, מפיק ותסריטאי |
| 2000 | Shark Attack 2 | גולש מס' 2 |  |
| 2001 | 15 דקות (אנ') | ג'ורדן וורסואו |  |
| 2001 | מדרכות ניו יורק (אנ') | טומי ריילי | גם במאי, מפיק ותסריטאי |
| 2002 | Ash Wednesday | פרנסיס סאליבן | גם במאי, מפיק ותסריטאי |
| 2002 | חיים או משהו כזה | פיט סקנלון |  |
| 2003 | משחקי אמון (אנ') | ג'ייק ויג |  |
| 2004 | The Breakup Artist | עצמו |  |
| 2004 | טיסת הפניקס |   | תסריטאי |
| 2004 | Looking for Kitty | ג'ק סטנטון | גם במאי, מפיק ותסריטאי |
| 2005 | אפקט הרעם (אנ') | טרוויס רייר |  |
| 2005 | ריבר קינג (אנ') | אייבל גריי |  |
| 2006 | מסיבת רווקים (אנ') | פאולי | גם במאי, מפיק ותסריטאי |
| 2006 | החופשה | אית'ן איברס |  |
| 2007 | סיגליות (אנ') | מייקל מרפי | גם במאי, מפיק ותסריטאי |
| 2008 | הודעה קטלנית | הבלש ג'ק אנדרוז |  |
| 2008 | 27 שמלות | ג'ורג' |  |
| 2009 | Echelon Conspiracy | ג'ון ריד |  |
| 2010 | Nice Guy Johnny | טרי | גם במאי, מפיק ותסריטאי |
| 2011 | Newlyweds | באזי | גם במאי, מפיק ותסריטאי |
| 2012 | אדם על הקצה | ג'ק דאגרטי |  |
| 2012 | חברים עם ילדים | קורט |  |
| 2012 | אלכס קרוס (אנ') | טומי קיין |  |
| 2012 | The Fitzgerald Family Christmas | גארי | גם במאי, מפיק ותסריטאי |
| 2018 | Summer Days, Summer Nights | ג'ק פלין | גם במאי, מפיק ותסריטאי |
| 2018 | Holly Star |   | מפיק בפועל |
| 2019 | Beneath the Blue Suburban Skies | ג'ים | גם במאי, מפיק ותסריטאי |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | ויל וגרייס | ניק | 3 פרקים |
| 2006–2009 | הפמליה | עצמו | 4 פרקים |
| 2011 | וייטנאם: הסרטים האבודים (אנ') | ג'ו גאלווי (אנ') | דיבוב; 3 פרקים |
| 2013 | מוב סיטי (אנ') | באגסי סיגל | 5 פרקים |
| 2014 | לואי | עצמו | פרק: "So Did the Fat Lady" |
| 2015 | Public Morals | טרי מולדון | תפקיד ראשי; 10 פרקים גם יוצר, תסריטאי, מפיק ובמאי |
| 2020 | סיפורים מופלאים | ביל קמינסקי | פרק: "The Rift" |
| 2021–2022 | Bridge and Tunnel | ארטי פארל | תפקיד ראשי (2 עונות); 12 פרקים גם יוצר, תסריטאי, מפיק ובמאי |
Thrak

Thrak הוא האלבום האחד-עשר של קינג קרימזון. המיני אלבום Vroom, כלל כמה שירים מהאלבום לפני צאתו של התקליט. האלבום הוקלט בהרכב של "דאבל טריו" של הלהקה. זהו האלבום הראשון בו השתתפו פאט מאסטלוטו וטריי גאן. זהו האלבום האחרון שבו השתתפו ביל ברופורד וטוני לוין.
רשימת שירים

"VROOOM" – 4:38
"Coda: Marine 475" – 2:41
"Dinosaur" – 6:37
"Walking on Air" – 4:38
"B'Boom" – 4:11
"THRAK" – 3:59
"Inner Garden I" – 1:47
"People" – 5:53
"Radio I" – 0:44
"One Time" – 5:22
"Radio II" – 1:03
"Inner Garden II" – 1:16
"Sex Sleep Eat Drink Dream" – 4:50
"VROOOM VROOOM" – 5:50
"VROOOM VROOOM: Coda" – 3:01
ביצוע

רוברט פריפ - גיטרה, מלוטרון
אדריאן בלו - גיטרה, שירה
טוני לוין - סטיק, גיטרת בס, שירה מלווה
טריי גאן - סטיק, שירה מלווה
ביל ברופורד - תופים, כלי הקשה
פאט מאסטלוטו - תופים, כלי הקשה
אברהם ארליק

| --- | --- |
אין תמונה חופשית
 לידה:  1905 ורשה, האימפריה הרוסית 
 פטירה:  1991 (בגיל 86 בערך) ישראל 
 מקום לימודים:  הטכניון – מכון טכנולוגי לישראל 
 תחום יצירה:  אדריכלות 
 
אברהם ארליק (1905 – 1991) היה אדריכל ומבקר אדריכלות ישראלי.
חייו

ארליק נולד בוורשה שבפולין והיגר לארץ ישראל ב-1926. את הכשרתו כאדריכל רכש בטכניון בחיפה, שם סיים במחזור השני. עד 1948 עבד במשרדי תכנון שונים עד שבאותה שנה הצטרף כאדריכל במחלקה הטכנית של הקיבוץ הארצי, בה שימש האדריכל שמואל מסטצ'קין כאדריכל ראשי. בדומה לאדריכלים אחרים במחלקה, לא היה ארליק חבר קיבוץ אלא התגורר בתל אביב. במהלך השנים הופקד על תכנון וליווי פרויקטים רבים בתנועה: מגורים, מבני ציבור, מתקני ספורט, חדרי אוכל, מוסדות תרבות ומבני תעשייה. תכנוניו הצטיינו בפשטות ובפונקציונליות, וכמוכן סייע בהדרכה ועצה לאדריכלים הצעירים במחלקה.
לבד מתכנון, היה ארליק חבר קבוע בחוג חברי "צוותא" שייסד אברהם שלונסקי. עם פרישתו לגמלאות הצטרף לסגל ההוראה בפקולטה לאמנויות של אוניברסיטת תל אביב ובפקולטה לארכיטקטורה בטכניון, שם לימד תולדות האדריכלות. כמו כן, פרסם לאורך השנים מאמרים שונים בתחום האדריכלות הסוקרים ומעריכים אדריכלים שונים כמו זאב רכטר, יוסף ברלין ואריך מנדלסון וכן מבנים שונים כמו משכן נשיאי ישראל, תיאטרון ירושלים וככר אתרים. ב-1983 כונסו מבחר ממאמריו בספר "על ארכיטקטורה ובינוי ערים" בהוצאת הפקולטה לארכיטקטורה ובינוי ערים בטכניון. ספר נוסף שכתב היה מונוגרפיה על האדריכל לאופולד קרקואר.
הוא נפטר בגיל 86 בשנת 1991.
ארליק היה אביה של העיתונאית והמתרגמת עמירה שגב, וסבו של העורך והתסריטאי מולי שגב. אחיו היה חתן פרס ישראל פרופ' דוד ארליק.
עבודות נבחרות

חדר אוכל, קיבוץ נחשונים
חדר אוכל, קיבוץ עין השופט
חדר אוכל, קיבוץ ברקאי
חדר אוכל, קיבוץ נירים
חדר אוכל, קיבוץ עין החורש
הרחבת חדר אוכל, קיבוץ בית אלפא
היכל הספורט "נעמן", מועצה אזורית מטה אשר
אולם ספורט סטנדרטי, נבנה בקיבוצים דן, יד מרדכי ובגבעתיים
בית חרושת תמה, קיבוץ משמר העמק
ספרייה, קיבוץ כפר מנחם
חדר אוכל בקיבוץ ברקאי
חדר אוכל בקיבוץ עין החורש
חדר האוכל בקיבוץ בית אלפא
היכל הספורט נעמן עם חנוכתו בקיץ 1969
ספרים

מבוא לארכיטקטורה: מושגי יסוד, הוצאת אוניברסיטת תל אביב, 1979.
על ארכיטקטורה ובינוי ערים, הפקולטה לארכיטקטורה ובינוי ערים בטכניון, 1983.
לאופולד קרקואר, הוצאת הקיבוץ המאוחד, 1987.
הרצאות על ארכיטקטורה, הוצאת אוניברסיטת תל אביב, 1990.
שעורים בתולדות הארכיטקטורה: מצרים וקדמת אסיה.
הארכיטקטורה ביוון העתיקה, הוצאת מידות, 1970.
אובלריו אנטנוראו

אובלריו אנטנוראו (באיטלקית: Obelerio Antenoreo) או אובלריו דלי אנטנורי (Obelerio degli Antenori) היה הדוכס התשיעי של ונציה. אנטנוראו נשא בתואר דוג'ה בין השנים 804–811.
קורות חיים

אנטנוראו היה בנו של אנקאג'יליו (Encagilio).
בעת כהונתו כטריבון, לאחר שג'ובאני גאלבאיו עלה לשלטון, נאלץ אנטנוראו לברוח מוונציה יחד עם ונציאנים רבים שתמכו בפרנקים כנגד הביזנטינים. לאחר בריחתם התארגנו הגולים לצבא ובחרו את אנטנוראו לעמוד בראשם. אנטנוראו שב לוונציה ולאחר בחירת גאלבאיו ובני משפחתו נבחר לדוג'ה.
בדומה לקודמיו, זמן קצר לאחר בחירתו מינה את אחיו, באטו לדוג'ה לצידו.
אנטנוראו התקשה לשלוט בין הסיעות השונות שפילגו את ונציה (תומכי העצמאות, תומכי הפרנקים ותומכי הביזנטינים). פורטונאטוס, פטריארך גראדו הגולה, שב לוונציה מחצרו של קרל הגדול שבאאכן והציע כי אם יושב לו הכס הוא ישכנע את הפרנקים להעניק לוונציה הגנה. אנטנוראו הסכים, ונסע עם אחיו באטו להישבע אמונים לקרל הגדול באאכן, ביום חג המולד בשנת 805.
בעקבות שבועת אמונים זו הכריזה ביזנטיון מלחמה ובשנת 809 שלחה צי לתקוף את ונציה. הצי הביזנטי הובס על ידי הצי הפרנקי בקומקיו. לאחר ניצחונם מינו אובלריו ובאטו את אחיהם ולנטינו דליי אנטנורי לדוג'ה לצדם. מינוי זה הביא למרידת תושבי ונציה כנגדם - אובלריו קרא לעזרתו של המלך פפין, בנו של קרל הגדול, אשר צר על העיר, אולם נחל תבוסה.
לאחר התבוסה נמלט אובלריו לקונסטנטינופול ואגנלו פרטיצ'יפאציו נבחר לדוג'ה במקומו.
במשך כ-20 שנה שהה אובלריו בגלות. לאחר מותו של פרטיצ'יפאציו חזר אובלריו לוונציה בשנת 832 בניסיון לתפוס את השלטון. הדוג'ה באותה עת, ג'ובאני פרטיצ'יפאציו הראשון, יצא לעברו בראש צבא והרג את אובלריו. לאחר מותו נכרת ראשו והוצג לראווה בכיכר סן מרקו.
Piled Higher and Deeper

|  מידע קומיקס |
| --- | --- |
 יוצר:  Jorge Cham
 סוגה:  הומור על אוניברסיטה ותלמידי מחקר
 סטטוס:  3 פעמים בשבוע
 תקופת פרסום מקורית:  27 באוקטובר 1997 – הווה (26 שנים)
 ארץ מקור:  ארצות הברית ארצות הברית
 שפת המקור:  אנגלית
 http://www.phdcomics.com
 
Piled Higher and Deeper - Life (or the lack thereof) in Academia, הידוע יותר בשמו PhD Comics הוא קומיקס הומוריסטי בפורמט "סטריפ" מאת חורחה צ'אם (Jorge Cham), העוסק בהווי האוניברסיטה ובפרט בחייהם של תלמידי מחקר לתואר שני ושלישי. הקומיקס עוסק בסוגיות שונות מחייהם של תלמידי מחקר: קשיים מדעיים, סכנות הדחיינות, מערכת היחסים הסבוכה עם המנחה, החיים כתלמיד מחקר והחיפוש המתמיד אחר אוכל בחינם.
הקומיקס נכתב ומצויר על ידי חורחה צ'אם (לעיתים לפי רעיונות הקוראים) המתאר את חייהם של מספר תלמידי מחקר ומנחיהם. הקומיקס פורסם לראשונה בסתיו 1997 כשצ'אם היה בעצמו תלמיד מחקר באוניברסיטת סטנפורד. צ'אם המשיך לפרסם את הקומיקס גם אחרי שנהייה מרצה בהנדסה מכנית בקאלטק ועדין כותב, מצייר ומפרסם אותו, וכן נותן הרצאות על הקומיקס. במקור, הקומיקס צויר בשחור-לבן, שאחר כך נהפך לגווני אפור ולבסוף, ביוני 2004, עבר להיות מצויר בצבע.
דמויות

PhD Comics יצר את הדמויות הראשיות בשלב די מוקדם, ומאז אישיותם לא השתנתה באופן ניכר. במקור, הדמויות היו מאוניברסיטת סטנפורד אך בהמשך הבדיחות הפנימיות ביחס לאוניברסיטה זו פחתו, וההומור נהייה כללי יותר.
דמויות > חברי סגל

פרופסור בריאן סמית' – המנחה המפחיד, הקשוח והלא-סימפתי של גיבור הקומיקס ומייק. הוא מנחה את השניים ולוקח לעצמו קרדיט כל פעם שהם באמת מצליחים להפיק תוצאות כלשהן. פרופסור סמית' מנסה מדי פעם להשתלב עם הסטודנטים שלו (כמעט כולם גברים ורק אחת מהם אישה, סטודנטית בשם אליסון)), דבר שלעיתים מוביל לתוצאות מוזרות ומצחיקות. הוא נשוי ובעל שני ילדים, בת בשם סאדי ובן בשם ג'וניור. פרופסור סמית' צויר במקור כך שפניו לעולם לא נראו, ממש כמו ארנסט סטאברו בלופלד בסרטי ג'יימס בונד המוקדמים, או ד"ר טופר (Dr. Claw) בחושחש הבלש. לפי אשתו, סמית' נהג להשתובב ולהשתטות כל הזמן כשהיה בעצמו סטודנט ונרמז אף שסמית' חשב להיות לוליין בקרקס ולא פרופסור. פרופסור סמית' הוא אקדמאי מבריק שהפריך את כל התאוריות של המנחה שלו פרופסור אמריטוס זקובסקי. הוא ראש הקתדרה ע"ש ארתור סי. וקרוליין ג'. מק'אליסטר, מלומד בפקולטת אנדרסון, מנהל המחקר למחקר חישובי והמכון הלאומי לפיזיקה דינמית. הוא חתן פרס אלכסנדר פון המבולדט של הולנד, הפרס הנשיאותי לחוקר של מוסד המדע הלאומי, מדליית ההישג יוצא הדופן מהחברה הבין-לאומית של המהנדסים, פרס פאי-גאמה-טאו של מצוינות תעשייתית, המדליה הלאומית להנדסה, ומדליה מהאקדמיה המלכותית למדעים. הוא חבר בוועדת העורכים של "כתב-העת לדינמיקה מתקדמת", "כתב-העת לחישובים של נאנו-חלקיקים", "פרסומי פיזיקה" ומספר כתבי-עת אחרים, וכן יועץ לקונצרנים תעשייתיים רבים. הוא בעל דוקטור של כבוד מאוניברסיטת פוליטכניקה דה מדריד, אוניברסיטת צינג-צ'ואה בייג'ינג ואוניברסיטת סאו פאולו, בין השאר.
פרופסור ג'ונס – המנחה של ססיליה, פרופסור טיפוסי, אף על פי שמבוגר יותר וידידותי יותר מפרופסור סמית'. הוא חסר מושג בתחומים שאינן תחום מחקרו, ולא מצליח לתת לססיליה עצות טובות שלא בנוגע למחקר, כגון על חיי האהבה שלה וקריירה עתידית. הוא מבקש את עזרתה במשימות קטנות כמו שינוי גודל הגופן (פונט) בהערות שוליים כשהוא טוען שזה דחוף. ככל הנראה, הסיבה היחידה שיש לו זמן להיפגש עם אשתו היא שהוא נשוי לעוזרת האדמיניסטרטיבית שלו. לפני שקיבל את המשרה, הספיק להתגרש 3 פעמים. יש לו בת בכיתה א' בשם שלי שהיא חכמה מספיק לתקן את העבודות של מייק עבורו.
ד"ר פטריק חומאלו – הבעל של טאג'ל וחבר בסגל מחלקת האנתרופולוגיה. טאג'ל חשבה אותו בטעות לתלמיד מחקר שנה ראשונה כאשר נפגשו לראשונה, כנראה מכיוון שהיא מבוגרת ממנו. בסופו של דבר הם התחתנו.
פרופסור ריברה – המנחה של טאג'ל. הוא לוקח גישה נסגנית בהנחייתו ובפועל אין לו מושג קלוש על המחקר של טאג'ל, הדברים המעניינים אותה, התקדמותה ולפעמים אפילו שמה. פעם הוא שיבח טיוטה של מאמר שטאג'ל כתבה, כ-3 חודשים אחרי שטאג'ל הגישה את המאמר לפרסום. בנוסף, קשה למצוא אותו כאשר הוא דרוש, למשל כאשר ססיליה הייתה זקוקה לו כדי לחתום על מסמכים שיאפשרו לטאג'ל להאריך את אשרת השהייה (ויזה) שלה, והופיע רק כאשר ססיליה ניסתה לדמיין שהוא האדם האחרון שהיא רוצה לראות. הוא נשוי לפרופסור סטיין, ראש הקתדרה של מחלקת האנתרופולוגיה.
פארודיות

שם הקומיקס – Piled Higher and Deeper – הגיע מבדיחה ישנה על להיות .Phd, שמסבירה שאם אדם יודע מה המשמעות של ".B.S" (התשובה היא bullshit, כלומר: זיבולי שכל), אז המשמעות של .M.S היא "more of the same" (עוד מאותו הדבר) ו-PhD פירושו "Piled Higher and Deeper".
אחד מהמוטיבים בקומיקס הוא שימוש בתופעה מהתרבות הפופולרית והצגתו בהקשר של האוניברסיטה ותלמידי המחקר, לעיתים תוך כדי שימוש במבנה העצם והחלפת התוכן במושגים ובדיחות מעולם האקדמיה. מספר פעמים כלל הקומיקס פארודיות על סרטי קולנוע פופולריים, כמו "The Thesis" (פארודיה על המטריקס), "שודדי התזה האבודה" (שודדי התיבה האבודה), "אני, תלמיד מחקר" (אני, רובוט – הספר והסרט). בנוסף, הקומיקס מציג פארדיות על תוכניות טלוויזיה.
הקומיקס מציג גם פארודיה על עולם המדע ובפרט על מדעים מדויקים והנדסה. הוא הציג פארודיה על חוקי ניוטון כגון Newton's 3 Laws of Graduation (שלושת חוקי הסיום של ניוטון).‏ לפי הקומיקס חוקים אלה הוחלפו בידי "Special Theory of Research Inactivity" (תורת חוסר הפעילות המחקרית הפרטית) של אלברט איינשטיין. כמו כן הציג פארודיה על דיאגרמות פיינמן המתאר דיאגרמות פיינמן לאינטראקציה בין הסטודנטים למנחים שלהם.
סדרה של רצועות קומיקס דנות בשימוש הנאות במונח "אירוניה".
כמו בקומיקס הוצגו מספר אדאפטציות של שייקספיר וכרזות תעמולה, עם כותרות כגון: "This man does research for you!", ו-"When you procrastinate... Someone is watching!" וכן "Women in grad school... Support your local female geek."
בנוסף לקומיקס, פרסם צ'אם שני שירים פארודיים ב-MP3, שכביכול מושרים על ידי טאג'ל "Closer to fine" (פארודיה על שיר של אינדיגו גירלס) ו-"Who will grade your work" (פארודיה על Who will save your soul).
ספרים

עד כה יצאו לאור 4 ספרי PhD Comics. הספר הראשון Piled Higher and Deeper: A Graduate Comic Strip Collection מ-2002 כולל בנוסף לקומיקס עצמו גם סיפורים ואיורים על ההפקה וכן אחרית דבר מאת פרופסור סמית'.
הספר השני Life is Tough and then You Graduate יצא לאור באפריל 2005. הוא מכיל 6 רצועות קומיקס שלא פורסמו באינטרנט ומסבירות מה התרחש בהגנה על התזה של מייק. הוא כולל גם הקדמה מאת קרל מרקס, "מאחורי הקלעים" ומשחק לוח בנושא האקדמיה.
הספר השלישי, Scooped!, שיצא לאור במאי 2007 כולל בנוסף לקומיקסים גם את "Tales from the Road", סדרת רצועות קומיקס המתארות את חוויותיו של צ'אם ממסע ההרצאות שלו Power of Procrastination.
הספר הרביעי, Academic Stimulus Package, יצא לאור במרץ 2009 והודפס כולו בצבע.
הסרט

במרץ 2011 החל צ'אם להפיק סרט קולנוע המתבסס על הקומיקס. הפקת הסרט היא תוצאה של שיתוף פעולה בין צ'אם לבין להקת תיאטרון מהמכון הטכנולוגי של קליפורניה. בסתיו 2011 יצא הסרט והוצג בקמפוסים אקדמיים נבחרים. קדימון (טריילר) לסרט ניתן לראות באתר הקומיקס.
לקריאה נוספת

ספרי הקומיקס עצמו:
Cham, Jorge (2002), Palo Alto, Calif.: Piled Higher and Deeper Publishing
Cham, Jorge (2005), Los Angeles, Calif.: Piled Higher & Deeper Publishing
Cham, Jorge (2007), Los Angeles, Calif.: Piled Higher & Deeper, LLC
Cham, Jorge (2009), Los Angeles, Calif.: Piled Higher & Deeper, LLC
ספרים נוספים:
Schuman, Jamie (12 באוגוסט 2005). "Dawdling and doodling". The Chronicle of Higher Education. {{cite web}}:  (עזרה).
{Smaglik, Paul (August 2005), Nature 436 (7051): 745
אברהם ארואטי

ערך זה עוסק בחוקר ספרות, שירה ופילוסופיה. אם התכוונתם לכדורגלן המזוהה עם קבוצת מכבי יפו, ראו .
| --- | --- |

 לידה:  1976 (בן 48 בערך) 
 מדינה:  ישראל 
 עיסוק:  חוקר ספרות, מתרגם
 
אברהם ארוּאֶטי (נולד ב-1976) הוא חוקר ספרות, שירה ופילוסופיה של יוון ורומא ומתרגם מיוונית עתיקה ומלטינית.
ביוגרפיה

ארואטי נולד בגבעתיים, למד בבית הספר התיכון ע"ש תלמה ילין בגבעתיים במגמת מוזיקה קלאסית. השלים בהצטיינות יתרה תואר שני בלימודים קלאסיים באוניברסיטת תל אביב. מלמד יוונית עתיקה ולטינית באוניברסיטת תל אביב ותרבות יוון ורומא במכללת שנקר.
בשנת 2017 זכה בפרס שרת התרבות בתחומי היצירה הספרותית על הישגיו בתרגום יצירות יוון ורומא לעברית.
בשנת 2018 זכה בפרס טשרניחובסקי לתרגומי מופת על תרגומו השירי לאפוס ארגונאוטיקה מאת אפולוניוס איש רודוס.
יצירות יוון ורומא שתרגם משפת המקור

סנקה, על החיים המאושרים. מלווה בחיבורים "על הפנאי" ו"על שלוות הנפש", חיבורים פילוסופיים על איכות החיים מאת לוקיוס אנאיוס סנקה. תרגם מרומית והוסיף הערות. בנימינה, הוצאת נהר ספרים, תש"ע.
פלוטרכוס, על שלוות הנפש. תרגם מיוונית עתיקה והוסיף הערות. בנימינה, הוצאת נהר ספרים, 2007.
אפיקטטוס. המדריך. תרגם מיוונית עתיקה והוסיף הערות. בנימינה, הוצאת נהר ספרים, 2010.
מרקוס אורליוס, מחשבות לעצמי. תרגם מיוונית, כתב מבוא והוסיף הערות. בנימינה, הוצאת נהר ספרים, 2012.
הומרוס, איליאדה. תרגם מיוונית, כתב מבוא והוסיף הערות. ירושלים, הוצאת ספרים ע"ש י"ל מאגנס, 2012 (מהדורה שנייה, כוללת מפתח שמות מלא, 2016).
הומרוס. אודיסיאה. תרגם מיוונית, כתב מבוא והוסיף הערות. ירושלים, הוצאת ספרים ע"ש י"ל מאגנס, 2012.
מרקוס טוליוס קיקרו, על הידידות. תרגם מרומית והוסיף הערות ואחרית דבר. בנימינה, הוצאת נהר ספרים, 2013.
מרקוס טוליוס קיקרו, על הזקנה. תרגם מרומית והוסיף הערות, נספח ואחרית דבר. בנימינה, הוצאת נהר ספרים, 2014.
איליאס לטינה (האיליאדה הרומית). תרגם מרומית, כתב מבוא והוסיף הערות. ירושלים, הוצאת ספרים ע"ש י"ל מאגנס, 2015.
פילון האלכסנדרוני, על השכרות; על בלילת הלשונות, בתוך כתבי פילון האלכסנדרוני, כרך רביעי, חלק שני בעריכת מארן נ' ניהוף, ירושלים, הוצאת מוסד ביאליק והאקדמיה הלאומית הישראלית למדעים, 2015.
אפולוניוס איש רודוס, ארגונאוטיקה. תרגם מיוונית, כתב מבוא והוסיף הערות ומפתח שמות. ירושלים, הוצאת ספרים ע"ש י"ל מאגנס, 2017.
מרקוס טוליוס קיקרו, על המוות. תרגם מרומית והוסיף הערות ואחרית דבר. בנימינה, הוצאת נהר ספרים, 2018.
פלוטרכוס, על הפטפטנות. תרגם מיוונית והוסיף הערות. בנימינה, הוצאת נהר ספרים, 2019.
מרקוס טוליוס קיקרו, חלומו של סקיפיו / פרדוקסים של הסטואים. תרגם מרומית והוסיף פתח דבר והערות. בנימינה, הוצאת נהר ספרים, 2019.
דיוגנס לארטיוס, חיי הפילוסופים ספר א: שבעת החכמים. תרגם מיוונית והוסיף הערות ואחרית דבר. בנימינה, הוצאת נהר ספרים, 2020.
דיוגנס לארטיוס, חיי הפילוסופים ספר ב: סוקרטס וממשיכיו. תרגם מיוונית והוסיף הערות. בנימינה, הוצאת נהר ספרים, 2021.
דיוגנס לארטיוס, חיי הפילוסופים ספר ג: אפלטון. תרגם מיוונית והוסיף הערות. בנימינה, הוצאת נהר ספרים, 2021.
דיוגנס לארטיוס, חיי הפילוסופים ספרים ד, ה: יורשי אפלטון/אריסטו וממשיכיו. תרגם מיוונית והוסיף הערות. בנימינה, הוצאת נהר ספרים, 2023.
הערות שוליים

↑  הזוכים בפרס שרת התרבות והספורט בתחומי היצירה הספורתית לשנת תשע"ז.
| --- | --- |
בקרת זהויות :  NLI: 987007308761405171  ISNI: 0000 0003 7041 7752  LCCN: no2013090898  VIAF: 237062204   WorldCat (עם VIAF): 237062204 
ערך זה הוא קצרמרבנושא סופרים ישראלים. אתם מוזמנים לתרום לוויקיפדיה ו.
אובלנה (סוג)

| אובלנה |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: לווייתנאים
תת־סדרה:: דמויי היפופוטם
משפחה:: בלניים
סוג:: אובלנה
שם מדעי
 Eubalaena ‏גריי, 1864
תחום תפוצה


אובלנה (שם מדעי: Eubalaena) הוא סוג של לווייתני מזיפות גדולים החיים בכל האוקיינוסים ובעיקר באזורים הארקטיים. הם בעלי מזיפות גדולות העוזרות לסנן את מזונם והם מיני בעלי החיים הגדולים ביותר בעולם לאחר בני משפחת לווייתני הענק.